**Õiend**

**Narva Linnavolikogu määruse „"Narva linna arengukava aastateks 2008–2024" muutmine“ eelnõu juurde**

Kohaliku omavalitsuse korralduse seaduse § 22 lõike punkti 7 kohaselt kuulub Volikogu ainupädevusse linna arengukava ja eelarvestrateegia vastuvõtmine ning muutmine.

Narva linna arengukava aastateks 2008–2024 vajab käesoleval hetkel olulist muutmist sotsiaalvaldkonna strateegilise arengu osas, kuna soovime Sotsiaalministeeriumi vahendatavatest Euroopa Liidu fondidest sotsiaalvaldkonna arendamiseks rahastust taotleda, arengusuund peab olema sarnane riigi üldise suunaga.

Teade Narva linna arengukava muutmise eelnõu avalikustamise kohta oli avaldatud Narva linna veebilehel. Avaldatud oli arengukava muutmise eelnõu nii eesti kui ka vene keeles. Avaliku väljapanku vältel oli kõigil õigus esitada kirjalikke ettepanekuid või vastuväiteid eelnõu kohta.

Eelnõu avaliku väljapaneku jooksul, mis kestis ajavahemikul 01.02.—15.02., on laekunud kaks ettepanekut ühelt elanikult: esimesele ettepanekule (päevahoiuteenuse kohtade loomine) vastab arengukava muutmise eelnõu punkt „3.1.1.7. sotsiaalteenuste kohtade loomine, sh hooldekodu võimaluste laiendamine, päevahoiuteenuse ja intervallhooldusteenuse kohtade loomine“. Teine ettepanek ei puuduta sotsiaalvaldkonda ja seega ei ole võimalik sellega arvestada käesolevas eelnõus (ettepanek on suunatud linnamajandusametile).

Eeltoodu alusel taotleme Narva linna arengukava aastateks 2008–2024 muutmist eelmainitud põhjusel.

Jelena Vassiljeva

Narva Linna Sotsiaalabiameti direktor